**POZIV**

**na jednodnevnu edukaciju „Državna politika socijalnih usluga“**

Edukacija „Državna politika socijalnih usluga“ namijenjena je organizacijama civilnog društva koje se bave pružanjem neke od socijalnih usluga kao i privatnim pružateljima te svim ostalim dionicima u zajednici koji se bave organiziranjem i pružanjem socijalnih usluga s područja Osječko-baranjske i Vukovarsko-srijemske županije.

**Edukacija će se održati u** **Osijeku , 03. ožujka 2015. godine od 9 do 17 sati u prostorijama Gradske četvrti „Tvrđa“, Vij.I.Meštrovića 26.**

Prijave se primaju do 01. ožujka 2015. godine u 24 sata. Broj sudionika je ograničen, a lista sudionika će se definirati prema redoslijedu prijava. Potvrdu prijema Vaše prijave dobiti ćete do 02.03.2015. na Vaš e-mail iz prijave.

Popunjenu prijavnicu pošaljite na e-mail: sanjablue@gmail.com

Edukacija je sastavni dio projekta SOS-NET koji provodi Udruga djece i mladih s poteškoćama u razvoju „Zvono“ s partnerimaUdrugom za pomoć osobama s intelektualnim teškoćama „Jaglac“ iz Orahovice, Udrugom paraplegičara i tetraplegičara Osječko-baranjske županije (UPIT) iz Osijeka i  Udruženjem „Baranja“ iz Luga.

Projekt je financiran sredstvima Europskog socijalnog fonda, a vrijednost odobrenog projekta  je 746.144,00 kune. Posrednička tijela za ugovaranje i praćenje je Ured Vlade Republike Hrvatske za udruge i Nacionalna zaklada za razvoj civilnoga društva.

Trajanje projekta je 14 mjeseci, a provodit će se na području pet slavonskih županija: Osječko-baranjska županija, Vukovarsko-srijemska županija, Požeško-slavonska županija, Brodsko-posavska županija, Virovitičko- podravska županija.

Provedbom projekta želi se dobiti stvarna slika stanja socijalnih usluga na terenu kao i identificirati potreba za socijalnim uslugama koje na tržištu nisu dostupne. Tijekom provedbe projekta bit će i formalno registrirana, do sada neformalna, mreža pružatelja socijalnih usluga iz pet slavonskih županija pod nazivom SOS-NET čiji će zadaci biti priprema i prijava partnerskih projekata, ali i uspostavljanje i održavanje internet burze socijalnih usluga.

**Edukacija Državna politika socijalnih usluga je prva od edukacija koje će biti organizirana u okviru projekta SOS-NET, a svrha je pored upoznavanja s prilikom za angažiranje u pružanju socijalnih usluga i povezivanje dionika koji su organizatori ili pružatelji socijalnih usluga ili to žele postati.**

Projektni tim Projekta SOS-NET-a

Belišće, 24.veljače 2015.

**PROGRAM EDUKACIJE**

|  |  |  |
| --- | --- | --- |
| **Vrijeme** | **Tema** | **Izlagač** |
| 9,00-9,30 | Registracija sudionika |  |
| 9,30- 10,00 | Predstavljanje projekta „SOS-NET“ | Jasna Petrović, voditeljica projekta SOS-NET |
| 10,00-10,30 | Administrativne aktivnosti (popunjavanje upitnika i obrazaca) |  |
| 10,30-11,30 | Korisnici i vrste socijalnih usluga | Janja Oklopčić, dipl.soc.radnica |
| 11,30-12,00 | Diskusija |  |
| 12,00-12,30 | PAUZA ZA KAVU |  |
| 12,30-13,30 | Kriteriji i standardi za ugovaranje socijalnih usluga | Željka Panjaković, dipl.iur.Upravni odjel za zdravstvo i socijalnu skrb Osječko-baranjske županije |
| 13,30-14,00 | Diskusija |  |
| 14,00-15,00 | PAUZA ZA RUČAK |  |
| 15,00-16,30 | Umrežavanje pružatelja socijalnih usluga  | Mira Anić, udruga Zvono |
| 16,30-17,00 | Završetak konferencije  |  |

PRIJAVNI OBRAZAC

**Edukacija „Državna politika socijalnih usluga“ projekta SOS-NET u Osijeku,**

**03. ožujka 2015. godine u prostorijama Gradske četvrti „Tvrđa“, Vij.I.Meštrovića 26**.

Planirano trajanje edukacije je od 9 do 17 sati.

|  |  |
| --- | --- |
| NAZIV ORGANIZACIJE |  |
| SOCIJALNE USLUGE KOJE ORGANIZACIJA PRUŽA |  |
| KORISNICI KOJIMA ORGANIZACIJA PRUŽA USLUGE |  |
| PODRUČJE NA KOJEM ORGANIZACIJA PRUŽA SOCIJALNE USLUGE |  |
| TOČNA ADRESA |  |
| KONTAKTI (telefon, fax, mail) |  |
| IME I PREZIME PREDSTAVNIKA |  |
| BROJ TELEFONA |  |
| E-MAIL |  |
| DATUM PRIJAVE |  |

Napomena: organizator nije u mogućnosti podmiriti trošak dolaska na edukaciju.